《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十五》
元代·丁复

溪桥长入村，海舶不到郭。山菌香满笼，江蜬脆堪斫。

朝登白玉盘，暮献黄金杓。取酿石中寒，水甘酒不恶。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。